**Μια προσπάθεια ενημέρωσης για την προσφορά της Αιμοδοσίας στα παιδιά**

Προς τους Ιατρικούς συλλόγους

Με παράκληση να διαβιβαστεί στα μέλη σας

Διανύουμε μια εποχή εξαιρετικά δύσκολη όπου εκτός των υπολοίπων δραματικών επιπτώσεων της πανδημίας, τα αποθέματα αίματος στις Αιμοδοσίες μας έχουν αγγίξει ιστορικό χαμηλό. Σε συνέντευξή του σε γνωστό ΜΜΕ πριν λίγες μέρες ο Επιστημονικός Διευθυντής του Εθνικού Κέντρου Αιμοδοσίας, κ. Κώστας Σταμούλης, ομολόγησε ότι στα 25 χρόνια που ασχολείται με την Αιμοδοσία δεν ήμασταν ποτέ σε χειρότερη κατάσταση...

Ωστόσο ακόμα και πριν την πανδημία ήταν γνωστό ότι η συλλογή αίματος στη χώρα μας δεν επαρκεί για την κάλυψη των αναγκαίων μεταγγίσεων με αποτέλεσμα την ανάγκη προμήθειας από τράπεζες αίματος του εξωτερικού.

Μια και όλοι μας δρέπουμε τους καρπούς αυτού του φαινομένου, το βιβλίο μας «Η Δώρα και το δώρο της Αιμοδοσίας» δημιουργήθηκε ιχνηλατώντας ακριβώς αυτή την ανάγκη της παιδείας για εκκόλαψη και προσέλκυση νέων αιμοδοτών.

Το προλογίζει ο ίδιος ο κ. Σταμούλης, ο Επιστημονικός Διευθυντής του Εθνικού Κέντρου Αιμοδοσίας επισημαίνοντας την αξία της αγάπης και της εθελοντικής προσφοράς.

Είναι πολύτιμη η βοήθεια σας στην αξιοποίηση του για τη μεταλαμπάδευση της ανεκτίμητης προσφοράς της Αιμοδοσίας στην κοινωνία μας!

Οι κρίσεις σας αλλά και ιδέες, συνεργασίες και προτάσεις για να δώσει το μήνυμα του σε περισσότερο κόσμο είναι ασφαλώς επιθυμητές και ευπρόσδεκτες.

Με ευγνωμοσύνη για τη συνεισφορά σας,

Δέσποινα Ανταράκη

M.D., M.Sc., Ph.D.

Ιατρός Βιοπαθολόγος

Αιμοδοσία Χίου